Seun (17) in hof ná gru-moord op ouers | Maroela Media
'n 17-jarige seun het Maandag in die Pampierstad-landdroshof in die Noord-Kaap verskyn in verband met die moord op sy ouers.
Die saak is tot 7 September uitgestel wanneer hy na verwagting om borgtog aansoek sal doen.
Volgens lt.kol. Dimakatso Mooi, polisiewoordvoerder, is die liggame van 'n egpaar Donderdag in 'n veld in Pampierstad gevind. Daar was verskeie wonde aan die liggame en volgens Mooi word daar vermoed dat hulle met 'n voertuig in die veld gesleep is.
Ingevolge die Kinderwet mag die minderjarige seun se identiteit nie bekend gemaak word nie.
Enigiemand met inligting oor die voorval word versoek om lt.kol. Myburgh by 082 495 4584 te nader. "Alle inligting sal as streng vertroulik gehanteer word," het Mooi gesê.
In die nuus Noord-Kaap Pampierstad
Ek is jammer maar as jy genoeg 'valwassendheid" in jou het om iemand so gruwelik te vermoor dan sien ek nie so iemand as minderjarige nie. Ek wens hierdie land wil die wet verander dat n persoon bo 13 nie meer minderjarig is in vandag se tyd nie. Daar is n walglike moorde gepleeg deur "minderjariges" wat presies geweet het wat hulle doen want hulle het selfs die moorde beplan.. Sulke "minderjariges" moet dieselfde straf as enige "volwasse" persoon kry
Sterkte met die familie en vriende wat hul geliefdes op so verskriklike manier verloor het
Nog so jonk en klaar 'n moordenaar. Nou kry hy seker 'n ligter vonnis omdat hy "minderjarig" is…. kom uit die tronk uit en doen dit weer….
Bybels tyd was daar sodom en gemorra. Ons weet wat het toe gebeur. Hierdie land is so boos en goddeloosheid seëvier. Duiwelse dinge raak al erger en erger. God slaap nie en Hy gaan plan maak met hierdie land.
Kan net nie verstaan hoe kan moordenaars en verkragters op borg aanspraak maak nie. Wat van hul slagoffers? Hulle kon nie eers op hul reg om te lewe aanspraak maak nie.